Diari Oficial de la Generalitat Valenciana


Sumari del DOGV 6695, del 19-01-2012 (2012/427)

ACORD de la comissió permanent de 22 de novembre de 2011, de creació de fitxers de dades de caràcter personal de titularitat pública del Centre d'Investigació Biomèdica en Xarxa de Malalties Rares.
-----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2011/11/22/(1)/dof/vci/html**

### Dades del document

Número de DOGV
:   6695

Data del DOGV
:   19-01-2012

Secció del DOGV
:   I. DISPOSICIONS GENERALS

Número del document
:   2012/427


Data del document
:   22-11-2011

Organisme emissor
:   Centre d'Investigació Biomèdica En Xarxa de Malalties Rares

Tipus de document
:   Acord

Descriptors 

:   * base de dades
    * dades personals
    * centre d'investigació
    * legislació

ACORD de la comissió permanent de 22 de novembre de 2011, de creació de fitxers de dades de caràcter personal de titularitat pública del Centre d'Investigació Biomèdica en Xarxa de Malalties Rares. [2012/427]  
Acord de la comissió permanent de 22 de novembre de 2011, de creació de fitxers de dades de caràcter personal de titularitat pública del Centre d'Investigació Biomèdica en Xarxa de Malalties Rares.   
  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal (LOPD), estableix que la creació, la modificació o la supressió de fitxers de les administracions públiques haurà d'efectuar-se per mitjà d'una disposició general publicada en el Boletín Oficial del Estado o diari oficial corresponent.  
El Centre d'Investigació Biomèdica en Xarxa de Malalties Rares (d'ara en avant CIBERER) és un consorci del sector públic estatal amb personalitat jurídica pròpia i plena capacitat per al compliment dels seus fins, d'acord amb el que establix l'Orde Ministerial SCO/806/2006, de 13 de març, així com la seua normativa especifica recull en els estatuts propis del CIBERER, de 14 de maig de 2010.  
La comissió permanent és l'òrgan competent per a autoritzar la creació de fitxers de dades de caràcter personal i la seua inscripció en el registre de l'Agència Espanyola de Protecció de Dades.  
En virtut d'això, i de conformitat amb el que disposa l'article 20 de la Llei 15/1999, de 13 de desembre, la comissió permanent del CIBERER, en la reunió celebrada el dia 22 de novembre de 2011, acorda l'aprovació de la disposició de creació de fitxers de titularitat pública que contenen dades de caràcter personal i el responsable del qual és el Centre d'Investigació Biomèdica en Xarxa de Malalties Rares, en els termes següents:  
  
Article 1   
Es crea el fitxer de dades de caràcter personal de titularitat pública de responsabilitat del CIBERER que s'assenyala en l'annex I d'esta disposició i que haurà d'adequar-se als termes i les condicions previstos en l'article 20 de la Llei Orgànica 15/1999, de 13 de desembre, de Protecció de Dades de Caràcter Personal i les disposicions de desplegament, en particular a les prescripcions establides en el Reial Decret 1720/2007, de 21 de desembre, pel qual s'aprova el Reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal.  
  
Article 2  
El CIBERER, com a responsable del fitxer i dels tractaments, haurà d'adoptar les mesures necessàries per a garantir que les dades de caràcter personal que hi existixen, s'usen per a les finalitats i funcions de dret públic que té encomanades, en relació amb la Llei Orgànica 15/1999, de 13 de desembre, de Protecció de Dades de Caràcter Personal.  
  
  
Article 3  
Les persones afectades podran exercir els drets d'accés, rectificació, oposició i cancel·lació, davant de l'Oficina de Gestió del CIBERER, al carrer Álvaro de Bazán, número 10, 46193 València.   
  
Disposicions finals  
  
Primera  
Esta disposició es trametrà a l'Agència Espanyola de Protecció de Dades, d'acord amb el que disposa l'article 39.2.a de la Llei Orgànica 15/1999, de 13 de desembre, de Protecció de Dades de caràcter personal (LOPD), que disposa que seran objecte d'inscripció en el Registre General de Protecció de Dades els fitxers dels quals siguen titulars les administracions públiques. Així mateix, i en l'article 55 del Reial Decret 1720/2007, de 21 de desembre de 2007, que desenrotlla determinats aspectes de la Llei Orgànica 15/1999, s'assenyala que tot fitxer de dades de caràcter personal de titularitat pública serà notificat a l'Agència Espanyola de Protecció de Dades per l'òrgan competent de l'administració responsable del fitxer per a la inscripció corresponent en el Registre General de Protecció de Dades, en el termini de 30 dies des de la publicació de la seua norma o acord de creació en el diari oficial corresponent.  
  
Segona  
Esta disposició entrarà en vigor l'endemà de la seua publicació en el Diari Oficial de la Comunitat Valenciana.  
  
  
ANNEX I  
  
Fitxer de consultes  
  
1. Denominació del fitxer: Fitxer de consultes.  
2. Òrgan davant el qual poden exercitar-se els drets d'accés, rectificació i cancel·lació, quan procedisca: Oficina de Gestió del CIBERER, al carrer Álvaro de Bazán, número 10, 46674 València.  
3. Caràcter informatitzat o manual estructurat del fitxer: automatitzat.  
4. Mesures de seguretat: nivell alt.  
5. Tipus de dades de caràcter personal que s'inclouran en el fitxer:  
5.1. Dades especialment protegides: salut.  
5.2. Dades de caràcter identificatiu: nom i cognoms, correu electrònic.   
6. Descripció detallada de la finalitat del fitxer i els usos previstos: disposar d'un registre de consultes sobre malalties rares plantejades al CIBERER per persones externes, a fi d'actuar com a mediador entre el consultant i els facultatius que resoldran les consultes, i fer-ne un seguiment.  
7. Persones o col·lectius sobre els quals es pretén obtindre dades o que resulten obligats a subministrar-les: persones que realitzen consultes sobre malalties rares.   
8. Procedència o procediment de recollida de dades: l'interessat mateix o el seu representant legal.  
9. Òrgans i entitats destinataris de les cessions previstes: membres de la comunitat científica.  
  
València, 22 de novembre de 2011.- La gerent: Verónica García Martínez.


Còpia Permalink ELI